5. ΒΑΣΙΛΙΚΟΝ ΔΙΑΤΑΓΜΑ της 31 Οκτ. /19 Νοεμ. 1953 Περί επεκτάσεως των εργασιών του Ταμείου Παρακαταθηκών και Δανείων. Έχοντες υπ’ όψει τας διατάξεις των άρθρ. 2 και 35 του από 21 Μαρτ. 1926 Ν.Δ/τος «περί Οργανισμού του Ταμείου Παρακαταθηκών και Δανείων» κυρωθέντος τελικώς δια του υπ’ αριθ. 3846 του 1928 Νόμου «περί Οργανισμού του Ταμείου Παρακαταθηκών και Δανείων» απεφασίσαμεν και διατάσσομεν: Άρθρον μόνον.-1.Το Ταμείον Παρακαταθηκών και Δανείων δύναται να χορηγή δάνεια τοκοχρεωλυτικά ησφαλισμένα δια πρώτης υποθήκης επί ακινήτων κτημάτων εν γένει κειμένων εντός των εγκεκριμένων σχεδίων των Πρωτευουσών των Νομών του Κράτους εχουσών πληθυσμόν άνω των 10.000 κατοίκων και προς τον αποκλειστικόν σκοπόν εκτελέσεως εν τη Πρωτευούση του Νομού έργων κοινωνικής ωφελείας ή άλλων εκπολιτιστικών τοιούτων κατά την κρίσιν του Διοικητικού Συμβουλίου του Ταμείου. Ως προς τους λοιπούς όρους χορηγήσεως των δανείων τούτων εφαρμόζονται αι διατάξεις του από 24/30 Ιουν. 1946 Β.Δ/τος «περί επεκτάσεως των εργασιών του Ταμείου Παρακαταθηκών και Δανείων». 2.(Τροποποιούνται αι παρ. 1, 3 και 4 του ως άνω Β.Δ/τος). 